| Medaljeoversikt |
| --- |
| Konkurrerte for Caymanøyenes flagg Caymanøyene |
| Friidrett |
| Friidrett De internasjonale øylekene |
| Gull | 2017 Gotland |  200 m |
| Gull | 2017 Gotland |  400 m |
| Gull | 2017 Gotland |  4x100 m |
| Friidrett CARIFTA Games |
| Bronse | 2014 Fort-de-France |  400 m (U18) |
| Sølv | 2016 St. George's |  400 m (U20) |
| Gull | 2017 Willemstad |  200 m (U18) |
| Sølv | 2017 Willemstad |  400 m (U18) |
| Friidrett Panamerikansk juniormesterskap i friidrett |
| Gull | 2017 Trujillo |  400 m |
| Gull | 2015 Edmonton |  400 m |
| Friidrett Samveldelekene for ungdom |
| Sølv | 2015 Apia |  400 m |
| Friidrett Junior-CAC-mesterskapet i friidrett |
| Gull | 2014 Morelia |  400 m (U18) |

**Jamal Walton** (født 25. november 1998) er en caymansk friidrettsutøver som konkurrerer i sprintløp. 

I De internasjonale øylekene 2017 vant han 200 og 400 meter. Caymanøyene vant også bronse på 4 × 100 meter stafett, med Walton på laget.

Idrettskarriere
---------------

### 2013

Under CARIFTA Games 2013 kom Walton på åttendeplass på 200 meter og fjerdeplass på 400 meter, i klassen U17.

### 2014

Walton deltok i U18-klassen i CARIFTA Games 2014, og fikk der bronse på 400 meter med tiden 47,74, bak henholdsvis Martin Manley og Henry Delauze. I tillegg kom han på fjerdeplass på 200 meter, ca. et halvt sekund bak Javan Martin. Han deltok også i Junior-CAC-mesterskapet i friidrett 2014 i Mexico, og vant der 400 meter i U18-klassen med ny mesterskapsrekord på 47,01 sekunder. Her deltok han også på 200 meter, men 22,38 sekunder i innledningsheatet var 12. beste tid, og holdt ikke til en plass i finalen.

I junior-VM i friidrett 2014 gikk han videre fra innledningsheatet på 400 meter, men fullførte ikke semifinalen. 

### 2015

Caymanøyene deltok i IAAF World Relays 2015, og Walton deltok der på 4 × 200 meter stafett, men laget fullførte ikke innledningsheatet. Han deltok i Ungdoms-VM i friidrett 2015 og kom på fjerdeplass på 400 meter, med ny personlig rekord på 45,99 sekunder. Han var tre hundredeler fra bronsen, som gikk til Keshun Reed fra USA. 

Under Samveldelekene for ungdom 2015 i Samoa fikk han sølv på 400 meter, bak Karabo Sibanda. Han deltok i U18-klassen i CARIFTA Games 2015, og kom der på fjerdeplass på 400 meter og femteplass på 200 meter. Caymanøyene kom også på fjerdeplass på 4 x 400 meter. Han vant 400 meter med tiden 46,09 i det Det panamerikansk juniormesterskap i friidrett 2015.

### 2016

Walton deltok på 400 meter i U20-VM i friidrett 2016, men ble slått ut i semifinalen, der han løp på 46,61. Under CARIFTA Games 2016 fikk han sølv på 400 meter, bak Akeem Bloomfield.

### 2017

Under CARIFTA Games 2017 vant han 200 meter, og fikk sølv på 400 meter bak Christopher Taylor. 

Han fikk tre gullmedaljer under De internasjonale øylekene 2017 i juni; han vant 200 og 400 meter individuelt, og på 4 × 100 meter stafett. Han vant 400 meter under Panamerikansk juniormesterskap i friidrett 2017, der han løp på 44,99 som var ny personlig rekord, årsbeste i verden for U20-utøvere, nasjonal rekord for Caymanøyene og panamerikansk U20-rekord. I VM i friidrett 2017 ble han slått ut i semifinalen, der han fikk 13. beste resultat totalt.

Referanser
----------

1. ↑  International Island Games Association - *NatWest Island Games - Gotland 2017 2011*, besøkt 7. juli 2017.]
2. ↑  MileSplit - *42nd CARIFTA BAHAMAS in 2013*, besøkt 8. juli 2017.
3. ↑  NAAATT - *2014 CARIFTA Games Fort de France Martinique Results*, besøkt 8. juli 2017.
4. ↑  CAC Athletics - *Resultater Junior-CAC-mesterskapet i friidrett 2014*, besøkt 8. juli 2017.
5. ↑  IAAF/BTC - *World Relays Bahamas 2015*, besøkt 8. juli 2017.
6. ↑  IAAF - *9TH IAAF World Youth Championships 2015 - 400 Metres Boys*, besøkt 8. juli 2017.
7. ↑  QLD Athletics - *Commonwealth Youth Games 2015 - Event 40 Boys 400 Metre*, besøkt 8. juli 2017.
8. ↑  MileSplit - *2015 CARIFTA Games - Complete Results*, besøkt 8. juli 2017.
9. ↑  Edmonton International Track Classic - *2015 Panamerican Junior Track & Field Championships - Men 400 Metre Junior*, besøkt 8. juli 2017.
10. ↑  IAAF - *IAAF World U20 Championships Bydgoszcz 2016 - 400 metres men*, besøkt 8. juli 2017.
11. ↑  Sports At Your Fingertips - *Jamal Walton qualifies for World Champs with sub-45 Pan Am Junior record run* Arkivert 18. september 2017 hos Wayback Machine. besøkt 6. juni 2018.

Eksterne lenker
---------------

* (en) Jamal Walton – World Athletics Rediger på Wikidata

* (en) Jamal Walton – Diamond League Rediger på Wikidata
* (en) Profil hos All-Athletics Arkivert 8. juli 2017 hos Wayback Machine.
* (en) Profil hos De internasjonale øylekene 2017